

Republika e Kosovës

Republika Kosova - Republic of Kosovo

***Qeveria – Vlada – Government***

***Ministria e Financave, Punës dhe Transfereve - Ministarstvo za Fiannsija, Rada i Tranfere – Ministry of Finance, Labour and Transfers***

**DOKUMENT KONSULTIMI**

**PËR**

**PROJEKT KODIN DOGANOR DHE TË AKCIZAVE**

**Nëntor, 2022**

**Përmbajtja e shkurtër e dokumentit**

Ky Projekt kod ka për qëllim përafrimin e legjislacionit doganor me Rregullorën e Bashkimit Evropian Nr.952/2013 për Unionin Doganor, e cila është kërkesë dhe obligim me Planin Kombëtar për Zbatimin e Marrëveshjes së Stabilizim Asocimit.

Pjesë e këtij draft kodi përveç ligjit te doganës, është edhe ligji i akcizës, ligji per kundërvajtje doganore, ligji per administratën doganore si dhe ligji i lirimeve, te cilët sipas udhëzimit për standardet e hartimit te akteve normative, janë ndarë në 6 libra, dhe atë:

* Libri I – Ligji Doganor;
* Libri II – Ligji i Akcizës;
* Libri III – Ligji për Kundërvajtjet;
* Libri IV – Ligji i Administratës Doganore;
* Libri V – Ligji per Lirimet;
* Libri VI – Dispozitat Kalimtare.

**Qëllimi i procesit të konsultimit**

Projekt kodi është hartuar nga Departamenti Ligjor, Ministria e Financave, Punës dhe Transfereve si institucion përgjegjës.

Në fazën aktuale Projekt Kodi do të shpaloset për konsultim publik për të marrë komente, propozime dhe rekomandime eventuale nga opinioni i gjerë, institucionet dhe organizatat, ekspertët dhe individët e tjerë të interesuar për këtë fushë.

Pas përmbylljes së procesit të konsultimit publik të Projekt Kodit, të gjitha komentet, propozimet dhe rekomandimet e pranuara do të shqyrtohen, analizohen dhe vlerësohen me kujdes dhe në bazë të rëndësisë së tyre do të inkorporohen në versionin përfundimtar dhe do të procedohet më tej.

**Afati përfundimtar për dorëzimin e përgjigjeve**

Afati përfundimtar i dorëzimit të kontributeve me shkrim në kuadër të procesit të konsultimit për këtë projekt kodështë deri më ***13 dhjetor 2022.***

Të gjitha kontributet me shkrim duhet të dorëzohen në formë elektronike në e-mail adresat: ***nazmi.berisha@dogana-ks.org*** ose ***vesa.janova@rks-gov.net*** me titull **Projekt Kodin Doganor dhe të Akcizave.**

Ju lutemi që në kuadër të kontributit tuaj me shkrim, të specifikoni qartë së në çfarë cilësie jeni adresuar në këtë proces konsultimi (p.sh. në cilësi të përfaqësuesit të institucionit apo organizatës, në cilësi individuale etj.).

**Komentet nga institucionet / organizatat**

Ju lutem, që komentet tuaja të ofrohen sipas udhëzimeve të shënuara më poshtë:

* **Emri i institucionit / organizatës që jep komente**
* **Fushat kryesore të veprimit të institucionit / organizatës**
* **Informatat e kontaktit të institucionit / organizatës (adresa, e-mail, telefoni)**
* **Data e dërgimit të komenteve**

Bashkëngjitur me këtë dokument, do ta gjeni **Projekt Kodin Doganor dhe të Akcizave.**